b'\n_START_ARTICLE_\nJakob Tom\xc5\xa1i\xc4\x8d\n_START_SECTION_\n\xc5\xbdivlje in delo\n_START_PARAGRAPH_\nTom\xc5\xa1i\xc4\x8d je po kon\xc4\x8danih 4 razredih osnovne \xc5\xa1ole v Kne\xc5\xbeaku delal na doma\xc4\x8di kmetiji in pomagal okoli\xc5\xa1kim tesarjem vse do vpoklica k vojakom. Med 1. svetovno vojno bil 3 leta na italijanski fronti in 1 leto v ujetni\xc5\xa1tvu. Septembra 1922 se je izselil v ZDA, pri\xc5\xa1el v Cleveland, bil delavec v razli\xc4\x8dnih tovarnah vse do upokojitve leta 1964. Med 2. svetovno vojno je bil vnet zagovornik pomo\xc4\x8di novi Jugoslaviji ter njenega pravi\xc4\x8dnega boja. Ena izmed Tom\xc5\xa1i\xc4\x8devih zamisli je s finan\xc4\x8dno pomo\xc4\x8djo ameri\xc5\xa1kih rojakov v Kne\xc5\xbeaku leta 1969 postavljen spomenik ob 100-letnici piv\xc5\xa1kega tabora, ki je bil na pobudo M. Vilharja 9. maja 1869 pri gradu Kalec._NEWLINE_Pesmi in kraj\xc5\xa1o prozo je Tom\xc5\xa1i\xc4\x8d pisal, a ne objavljal, \xc5\xbee v domovini, v ZDA se je znova lotil pisanja, prve pesmi za katere sta mu bila vzor Simon Gregor\xc4\x8di\xc4\x8d in ljudske pesmi je 1923 objavil v listu Enakopravnost in kasneje v Glasu naroda ter drugih listih. V Ljubljani je ob sodelovanju Slovenske izseljenske matice (SIM) 1968 v samozalo\xc5\xbebi izdal samostojno pesni\xc5\xa1ko zbirko Pognale so na tujih tleh in \xc4\x8clovekov pojem (1989) okoli 200 pesmi v tipkopisu pa hrani SIM. Prozo je objavljal v raznih ameri\xc5\xa1kih listih. Med drugim je napisal ve\xc4\x8d igric za Mladinski pevski zbor Slovenskega delavskega doma. Tom\xc5\xa1i\xc4\x8d se je izkazal kot talentiran samouk, \xc4\x8digar izraz sicer ni bogat, a je pristen in do\xc5\xbeivet. Sam pravi, da mu je bila edina u\xc4\x8diteljica slovenska ljudska pesem.'